Na podlagi Zakona o športu (Ur. list RS, št. 29/17, 21/18 – ZNOrg, 82/20 in 3/22 – ZDeb), Pravilnika o sofinanciranju letnega programa športa v Občini Slovenska Bistrica (Ur. list RS, 29/17, 79/19), Odloka o proračunu Občine Slovenska Bistrica za leto 2026 (UGSO, št. 71/24) in Letnega programa športa v Občini Slovenska Bistrica objavlja

**JAVNI RAZPIS**

**ZA SOFINANCIRANJE ŠPORTNIH PROGRAMOV**

**IZ PRORAČUNA OBČINE SLOVENSKA BISTRICA V LETU 2026**

**ROK IN NAČIN PRIJAVE**

Kandidati na razpisu svojo prijavo podajo na izpolnjenih obrazcih razpisne dokumentacije in z vsemi potrebnimi prilogami.

Prijavo lahko pošljejo:

* s priporočeno pošto na naslov: **OBČINA SLOVENSKA BISTRICA, Kolodvorska ulica 10, 2310 Slovenska Bistrica**
* vlogo oddajo osebno v sprejemno pisarno Občine Slovenska Bistrica (Kolodvorska ulica 10, prva stavba, pritličje - levo). Kot pravočasne se štejejo vloge, ki bodo v sprejemno pisarno oddane na dan roka za oddajo do 13:00.

Prijava mora biti podana v zaprti kuverti. Na sprednji strani kuverte mora biti razviden pripis »**NE ODPIRAJ -** **JAVNI RAZPIS LPŠ 2026**«, na hrbtni strani pa **naslov kandidata** na razpisu.

Rok za oddajo vlog:**6. 3. 2026.**

Razpisna dokumentacija je na voljo:

* v prilogi na uradni spletni strani,
* v sprejemni pisarni Občine Slovenska Bistrica, Kolodvorska ulica 10,
* na sedežu Zavoda za šport Slovenska Bistrica, Partizanska ulica 35, Slovenska Bistrica,
* na sedežu Občinske športne zveze, Partizanska ulica 35,  Slovenska Bistrica.

**INFORMIRANJE KANDIDATOV**

 Vse dodatno potrebne informacije lahko kandidati pridobijo na naslednjih naslovih:

* OBČINA SLOVENSKA BISTRICA, Občinska uprava, Oddelek za družbene dejavnosti, Kolodvorska ulica 10, 2310 Slovenska Bistrica, **Nataša Pernat, tel. 02 843 28 18**, e-mail: [natasa.pernat@slov-bistrica.si](mailto:natasa.pernat@slov-bistrica.si)
* JAVNI ZAVOD ZA ŠPORT SLOVENSKA BISTRICA, Partizanska ulica 35, 2310 Slovenska Bistrica, **Boštjan Fridrih, tel. 02 80 50 680**, e-mail: [info@zavod-sport-sb.si](mailto:info@zavod-sport-sb.si).

 Kandidatom priporočamo, da se za osebne konzultacije predhodno najavijo po telefonu.